5. ΝΟΜΟΘΕΤ. ΔΙΑΤΑΓΜΑ υπ' αριθ. 3556 της 27 Σεπτ./2 Οκτ. 1956 Περί συμπληρώσεως διατάξεων αφορωσών την οργάνωσιν της Γενικής Διευθύνσεως Τύπου του Υπουργείου Προεδρίας Κυβερνήσεως. Άρθρ.1.-1.Αι παρά τη Γενική Διευθύνσει Τύπου και Πληροφοριών του Υπουργείου Προεδρίας Κυβερνήσεως λειτουργούσαι μέχρι τούδε Υπηρεσίαι παραγωγής κινηματογραφικών ταινιών, φωτογραφικού αρχείου και ελέγχου Δημ. Θεαμάτων και ακροαμάτων συμπτύσσονται εις ενιαίαν Διεύθυνσιν, συνιστωμένην δια του παρόντος, υπό τον τίτλον ''Διεύθυνσις Μέσων Οπτικής Διαφωτίσεως και Ελέγχου Δημ. Θεαμάτων''. 2.Εις την αρμοδιότητα της συνιστωμένης Υπηρεσίας υπάγεται η δια του κινηματογράφου, των φωτογραφιών και ετέρων συναφών μέσων, ως και της τηλεοράσεως, διαφώτισις της κοινής γνώμης και η κατά τας κειμένας διατάξεις άσκησις του ελέγχου των Δημ. Θεαμάτων και ακροαμάτων, ως και η δια παντός τρόπου προαγωγή της κινηματογραφικής και φωτογραφικής Τέχνης εν Ελλάδι. Άρθρ.2.-1.Δι' αποφάσεων του Υπουργικού Συμβουλίου, προτάσει του Υπουργού Προεδρίας Κυβερνήσεως, δύναται να ορισθή όπως αι Δημόσιαι Υπηρεσίαι αναθέτωσι την παραγωγήν των αναγκαιουσών αυταίς κινηματογραφικών ταινιών εις την συνιστωμένην κατά τα ως άνω Διεύθυνσιν. 2.Εντός οκταμήνου από της δημοσιεύσεως του παρόντος, δύναται δι' αποφάσεων του Υπουργικού Συμβουλίου, στηριζομένων εις προτάσεις του Υπουργού Προεδρίας Κυβερνήσεως και των αρμοδίων Υπουργών των ομοειδών Δημ. Υπηρεσιών να συγχωνεύωνται ομοειδείς Δημ. Υπηρεσίαι μετά της συνιστωμένης Διευθύνσεως και να παραχωρώσιν εις αυτήν το εις την κατοχήν των κινηματογραφικόν υλικόν, μηχανήματα εργαστηρίου και συναφή εξαρτήματα προς ίδρυσιν προτύπου εργαστηρίου δια τας ανάγκας του Δημοσίου. Δια των αυτών αποφάσεων του Υπουργικού Συμβουλίου κανονισθήσονται αι λεπτομέρειαι και ο τρόπος των εκάστοτε συγχωνεύσεων και των παραδόσεων του υλικού και μηχανημάτων. Βλ. ήδη και άρθρ.4 Β.Δ. 17/1971 περί των αρμοδιοτήτων της Διευθύνσεως Μέσων Ενημερώσεως (τόμ. 18Α σελ. 282,55). (Μετά την σελ. 18(γ) Σελ. 18,01 Τεύχος 455-Σελ. 53 Γεν. Διεύθυνση Τύπου και Πληροφοριών 18.Α.β.5 27 18.Α.β.5 Γεν. Διεύθυνση Τύπου και Πληροφοριών 28 Άρθρ.3.-1. Αι προμήθειαι κινηματογραφικού υλικού και μηχανημάτων, ως και η ανάθεσις ή εκτέλεσις οιασδήποτε εργασίας παραγωγής κινηματογραφικών ταινιών είτε εν τω εσωτερικώ είτε εν τω εξωτερικώ, ενεργούνται πάντοτε κατά τας κειμένας περί προμηθειών Δημοσίου διατάξεις. 2.Εις εξαιρετικάς περιπτώσεις δύνανται αι ως άνω προμήθειαι και εργασίαι να ενεργώνται κατά παρέκκλισιν από οιασδήποτε γενικής ή ειδικής διατάξεως του Νόμου περί Δημ. Λογιστικού και Κρατικών προμηθειών μετ' απόφασιν εκάστοτε του Υπουργού Προεδρίας Κυβερνήσεως και Υπουργού Οικονομικών στηριζομένην εις γνώμην ειδικής Επιτροπής, συγκροτουμένης δι' αποφάσεως αυτών εκ του Γενικού Διευθυντού Τύπου, δύο Διευθυντών επί βαθμώ 2ω ή 3ω ή Τμηματαρχών επί βαθμώ 4ω της Γεν. Δ/νσεως Τύπου, ενός ανωτέρου υπαλλήλου της Υπηρεσίας Κρατικών Προμηθειών και του Προϊσταμένου της Υπηρεσίας Εντελλομένων Εξόδων της Προεδρίας της Κυβερνήσεως, οριζομένων απάντων μετά των αναπληρωτών αυτών. Χρέη Εισηγητού εκτελεί ο Διευθυντής της Δ/νσεως Μέσων Οπτικής Διαφωτίσεως και Ελέγχου Δημ. Θεαμάτων και Γραμματέως εις μόνιμος υπάλληλος της Γεν.Δ/νσεως Τύπου επί βαθμώ 6ω ή 7ω οριζόμενος επίσης μετά του αναπληρωτού αυτού. Τον ως άνω ανώτερον υπάλληλον της Υπηρεσίας Κρατικών Προμηθειών μετά του αναπληρωτού του ορίζει ο Υπουργός των Οικονομικών. 3.Δια των αυτών ως άνω αποφάσεων ορίζονται τα εκάστοτε απαιτούμενα παραστατικά στοιχεία προς δικαιολόγησιν των ενεργουμένων δαπανών. Άρθρ.4.-Ο τρόπος και τα δικαιώματα της εις το εσωτερικόν ή εξωτερικόν διαθέσεως ή εκμισθώσεως των παραγομένων υπό της Δ/νσεως Μέσων Οπτικής Διαφωτίσεως και Ελέγχου Δημ. Θεαμάτων κινηματογραφικών ταινιών, εφ' όσον ή απ' ευθείας διάθεσίς των υπό των αρμοδίων Δημ. Υπηρεσιών καθίστανται αδύνατος, καθορισθήσονται δια κοινών αποφάσεων των Υπουργών Οικονομικών και Προεδρίας Κυβερνήσεως. Άρθρ.5.-1.Η διαχείρισις του πάσης φύσεως κινηματογραφικού υλικού της Δ/νσεως Μέσων Οπτικής Διαφωτίσεως και Ελέγχου Δημ. Θεαμάτων ανατίθεται δι' αποφάσεως του Υπουργού Προεδρίας της Κυβερνήσεως εις μόνιμον υπάλληλον της Γεν.Δ/νσεως Τύπου και ελέγχεται εις το τέλος εκάστου τριμήνου υπό της εν άρθρ. 3 του παρόντος προβλεπομένης Επιτροπής. 2.Ο τρόπος της διαχειρίσεως και της διενεργείας του ελέγχου του κινηματογραφικού υλικού της Δ/νσεως Μέσων Οπτικής Διαφωτίσεως και Ελέγχου Δημ. Θεαμάτων καθορισθήσεται δι' αποφάσεως των Υπουργών Προεδρίας Κυβερνήσεως και Οικονομικών. Άρθρ.6.-Αι δια του από 29 Δεκ. 1953 Β.Δ/τος ''περί εφαρμογής του άρθρ. 1 του Ν.Δ. 2500/53 επί του προσωπικού των Υπηρεσιών του Υπουργείου Προεδρίας της Κυβερνήσεως'' και εν άρθρ. 2 των μονίμων υπαλλήλων Α' Κατηγορίας της Κεντρικής Υπηρεσίας της Γεν.Δ/νσεως Τύπου και Πληροφοριών καθοριζόμεναι θέσεις Διευθυντών επί βαθμώ 3ω ή 2ω προσαυξάνεται κατά μίαν, επί αντιστοίχω μειώσει των υφισταμένων οργανικών θέσεων Τμηματαρχών επί βαθμώ 5ω ή 4ω άμα τη δια προαγωγής πληρώσει της συνιστωμένης θέσεως Διευθυντού. Άρθρ.7.-Δια Δ/των εκδιδομένων προτάσει του Υπουργού Προεδρίας Κυβερνήσεως καθορισθήσονται αι λεπτομέρειαι εκτελέσεως του παρόντος. 